Document ID: 31981D0279

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 1ης Απριλίου 1981
περί εγκρίσεως του προγράμματος στον τομέα μεταποιήσεως οπωροκηπευτικών Baden-Wuerttemberg σύμφωνα με τον κανονισμό (ΕΟΚ) αριθ. 355/77 του Συμβουλίου
(Το κείμενο στη γερμανική γλώσσα είναι το μόνο αυθεντικό)
(81/279/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,
Εκτιμώντας:
ότι η Κυβέρνηση της Ομοσπονδιακής Δημοκρατίας της Γερμανίας ανακοίνωσε, στις 17 Οκτωβρίου 1980, το πρόγραμμα για τον τομέα της μεταποιήσεως οπωροκηπευτικών στο Baden-Wuerttemberg και το ολοκλήρωσε, στις 3 Δεκεμβρίου 1980, με συμπληρωματικά στοιχεία·
ότι το εν λόγω πρόγραμμα αφορά τον εκσυγχρονισμό και την ορθολογική οργάνωση ορισμένων εγκαταστάσεων για τη μεταποίηση και την αποθεματοποίηση στον τομέα της μεταποιήσεως οπωροκηπευτικών με σκοπό να βελτιωθεί η ανταγωνιστικότητα του τομέα, να αξιοποιηθεί καλύτερα η παραγωγή των οπωροκηπευτικών και να εγγυηθεί στους γεωργικούς παραγωγούς τη διάθεση και μια βελτίωση των εισοδημάτων τους· ότι, ως εκ τούτου, καταρτίζεται πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·
ότι το πρόγραμμα περιέχει επαρκώς τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, τα οποία δεικνύουν ότι οι στόχοι που αναφέρονται στο άρθρο 1 του κανονισμού αυτού για το σχετικό τομέα δύνανται να επιτευχθούν· ότι η προθεσμία που ορίζεται για τη διεκπεραίωση του προγράμματος δεν υπερβαίνει το χρονικό διάστημα που αναφέρεται στο άρθρο 3 παράγραφος 1 υπό ζ του εν λόγω κανονισμού·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το πρόγραμμα που ανακοινώθηκε από την Κυβέρνηση της Ομοσπονδιακής Δημοκρατίας της Γερμανίας στις 17 Οκτωβρίου 1980, σύμφωνα με τον κανονισμό (ΕΟΚ) αριθ. 355/77 και ολοκληρώθηκε στις 3 Δεκεμβρίου 1980, για τον τομέα της μεταποιήσεως οπωροκηπευτικών στο Baden-Wuerttemberg.
Άρθρο 2
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Έγινε στις Βρυξέλλες, την 1η Απριλίου 1981.

Labels: 3
17
18